ཐུགས་མཆོག་གཏེར་བཅུད་འདུས་པ་ལས༔སྒྲོལ་མ་དམར་མོའི་དབང་སྡུད་བཞུགས་སོ༔ ཡེ་ཤེས་མཁའ་འགྲོའི་ཚོགས་ལ་ཕྱག་འཚལ་ལོ༔ སྒྲོལ་མ་དམར་མོ་ལ་བསྟེན་ནས༔ དབང་སྡུད་སྒྲུབ་འདོད་གང་ཟག་གིས༔ སྦྱོར་བ་ཟངས་ཀྱི་ག་འུ་རུ༔ བྱང་སེམས་ཏི་ལ་དཀར་པོ་དང༔ པདྨ་རཀྟ་དམར་པོ་དང༔ ལི་ཁྲི་ཙནྡན་ཨུ་དཔལ་དམར༔ གྷི་ཝཾ་ལེབ་རྒན་དར་གྱི་ངོར༔ དམིགས་བྱའི་མིང་རུས་སྔགས་བྱང་བཀོད༔ དངོས་གཞི་བདག་ཉིད་ལྷར་གསལ་ནི༔ ཧྲཱི༔ བདག་ཉིད་རྗེ་བཙུན་སྒྲོལ་མའི་ཐུག་ཀ་ནས༔ འོད་ཟེར་དམར་པོ་ཛཿཡི་དབྱིབས་ཅན་འཕྲོས༔ དམིགས་བྱའི་སྙིང་ག་གསང་བའི་གནས་སུ་ཟུག༔ ཆགས་མྱོས་རང་དབང་མེད་པར་དབང་བསྡུས་བསམ༔ རྩ་སྔགས་མཐར་ཆེ་གེ་མོ༔ ཨ་ཀཪྴ་ཡ་ཛ་ཛ༔ སརྦ་ པཱ་ཤཾ་ཀུ་རུ་ཡེ་སྭཱ་ཧཱ༔ འདི་ནི་སྒོས་སུ་གཅེས་པ་ཡིན༔ སྤྱི་ལ་གཅེས་པ་འདི་ལྟར་ཏེ༔ ཧྲཱི༔ བདག་ཉིད་སྒྲོལ་མ་དབང་གི་ལྷ་མོ་ཡི༔ སྐུ་ཡི་གནས་དང་རྩ་གནས་འོད་ཕུང་འཕྲོས༔ལྷ་ཀླུ་མི་ཡི་ཁམས་རྣམས་ཀུན་ཁྱབ་སྟེ༔ ལྷ་འདྲེ་མི་གསུམ་དབང་བསྡུས་བྲན་དུ་བཀོལ༔ ཟས་ནོར་ལོངས་སྤྱོད་ཆར་ལྟར་འབེབས་པར་དམིགས༔ རྩ་སྔགས་
མཐར༔ ལྷ་འདྲེ་མི་གསུམ་ཟས་ནོར་ལོངས་སྤྱོད་ཐམས་ཅད་སྡུས་སྡུས༔ སརྦ་མ་ཧཱ་པཱ་ཤཾ་ཀུ་རུ་ཡེ་བ་སུ་རཏྣ་སིདྡྷི་སྡུས་སྡུས༔ མི་སྙིང་རྒུལ་རྒུལ༔ མི་འགྲམ་ཆོག་ཆོག༔ མི་སེམས་སྡུས་སྡུས༔ འདོད་རྒུ་ཨ་ཀཪྴ་ཡ་ཛ་ཛ༔ དེ་ལྟར་བསྙེན་པ་ཚད་དུ་འཁྱོལ༔ དེ་ཡི་དངོས་ཉམས་རྨི་ལམ་དུ༔ གཞན་གྱིས་བཀུར་ཞིང་ཕྱག་མཆོད་བགྱི༔ ཁྲི་སྟེང་སྡོད་ཅིང་རོལ་མོ་བསྒྲགས༔ རྒྱ་མཚོ་བརྒལ་ཞིང་རི་ལ་འཛེགས༔ ཤེལ་དང་པདྨ་རྙེད་པ་སོགས༔ རྟགས་མཚན་
བྱུང་ཚེ་ཚོགས་བསྐང་བྱ༔ གང་ལ་རེ་བ་མི་འཆའ་ཞིང༔ འོད་གསལ་རིག་པའི་དབྱིངས་སུ་ཞོག༔ དེ་ཡིས་
འདོད་རྒུ་དབང་དུ་འདུ༔ ཐེ་ཚོམ་མེད་དོ་མཁའ་འགྲོའི་བཀའ༔ ཐུབ་པར་སྲུངས་ཤིག་གཏེར་སྲུང་ཚོགས༔
ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ གུ་ཧྱ༔ བརྡ་ཐིམ༔ ཞེས་པའང་གསར་ལོའི་ངོར་
སྨན་ཆུ་ལུང་གི་ཕུག་ཏུ་ཆོས་དབྱིངས་རྡོ་རྗེས་དག་པར་ཕབ་པའོ།། བཀྲ་ཤིས་ཤོག
༼དྷྂ༽